Sjöfn Þórðar heimsótti Maríu Gomez , matar - og sælkerabloggara með meiru og bað hana um að svara nokkrum spurningum tengdum aðventunni og undirbúningi jólanna líkt og fleiri viðmælendur þessa dagana . María er mikill fagurkeri og allt sem hún gerir er fágað og fallegt . Bakar þú mikið ? „ Nei , ég get ekki alveg sagt það en það er misjafnt þó , tek svona tarnir þar sem ég baka meira en ég viðurkenni það alveg að ég er meira fyrir að elda . “ Á kakan sem þú bakaðir einhverja sögu ? „ Ein jólin þegar við vorum að baka engiferkökur langaði mig svo ofboðslega mikið í eitthvað með myntu og hvítu súkkulaði . Ég bjó þá til þessa uppskrift sem lukkaðist svona vel líka og hefur eiginlega orðið ein af þessum kökum sem við verðum að baka fyrir jólin . “ Er mikið haft fyrir jólunum á þínu heimili ? „ Ekkert meira en venjulega held ég . Við setjum upp jólaljós á húsið og bökum alltaf engiferkökur sem er föst hefð hjá okkur . Svo fer desember svoldið meira í að eiga gæðastundir með krökkunum og til dæmis föndra og mála piparkökur . Mér finnst að skapa hlýjar minningar skipta meira máli en að reyna að gera allt fullkomið fyrir jólin . “ Hvað finnst þér skemmtilegast við jólin ? „ Að taka því rólega með fjölskyldunni og kúra upp í sófa með eitthvað gott að japla á og horfa á jólamyndir . “ Áttu þér uppáhalds jólaskraut ? „ Allt það skraut sem börnin mín fjögur hafa föndrað handa mér í gegnum tíðina . “ Áttu þér uppáhalds jólalag ? „ Fairytale in New York með The Pogues . “ Heldur þú í hefðir í jólaundirbúningnum og / eða um jólin ? „ Já , við bökum alltaf engiferkökur fyrir jólin eins og ég nefndi áðan , sem er föst hefð sem kemur með manninum mínum . Ég er líka föst á því að byrja ekki að skreyta fyrr en á aðventudag og svo skreytum við tréið alltaf á Þorláksmessu , en þannig var það hjá okkur báðum hjónum sem börnum . Svo er það jólamaturinn en áður reyndi ég að bregða út af hefðunum og hafa eitthvað allt annað og það skemmdi nánast jólin fyrir elsta barninu . Eftir það höfum við haldið fast í að hafa hamborgarahrygg á aðfangadag með sykurpúðasalati sem er komið frá manninum mínum og svo hangikjöt og laufabrauð á jóladag en það eru þær matarhefðir sem við maðurinn minn ólumst bæði upp við , svo það er mjög þægilegt og engin ágreiningur um hvað á að hafa í jólamatinn . “ Um Maríu Gomez – Uppáhaldslistinn Uppáhaldsjólamynd : The Holiday og The family man . Ómissandi á aðventunni : Engiferkökur og heitt kakó . Jólamatur : Aðfangadagur er hamborgarahryggur , sykurhúðaðar kartöflur , sveppasósa og sykurpúðasalat en á jóladag er hangikjöt , uppstúfur og laufabrauð . Jóladrykkur : Heitt súkkulaði með þeyttum rjóma eða ís og súkkulaðispænum . Hvít eða rauð jól ? Hvít klárlega en bara yfir jóladagana svo má snjórinn fara . Hér sviptir María hulunni af uppskriftinni sinni af ómótstæðilegu piparmyntukökunum sem kitla bragðlaukan og bráðna í munni . Piparmyntu ljóskur með hvítu súkkulaði ¾ bolli bráðið smjör 2/3 bolli ljós púðursykur 3 egg við stofuhita 2 tsk. piparmyntudropar 2 2/3 bollar hveiti 2 plötur hvítt gróft saxað súkkulaði 450 g rjómaostur ¾ bolli piparmyntubrjóstsykur eins og jólastafir eða Bismark brjóstsykur Botninn Byrjið á því að hita ofninn í 175°C . Hrærið síðan saman í eina skál bræddu smjöri , sykri , púðursykri , eggjum , vanillu og piparmyntudropum . Ekki stífþeyta eða hræra mikið heldur bara þannig að hráefnin séu orðin ágætlega blönduð saman . Takið aðra skál og setjið í hana hveitið , lyftiduftið og saltið og hrærið því saman með matskeið . Blandið svo hveitinu smátt saman við eggjablönduna og hrærið þar til blandast saman en ekki of mikið . Ekki þeyta á full speed heldur bara annað hvort hafa á lægsta hraða eða helst gera með sleif í höndunum . Deigið getur verið stíft og erfitt að hræra en þannig á það að vera . Setjið smjörpappa í bökunarskúffu , helst í stærð 33 x 22 , ef þið eigið , og dreifið deiginu jafnt yfir skúffuna . Bakið svo á 175 °C í 30 - 35 mínútur . Gott er að stinga hníf í miðjuna og ef hann kemur hreinn upp þá er kakan til . Kælið vel áður en kremið er sett á . Kremið Þeytið saman rjómaost , flórsykur og 1 teskeið af vanilludropum . Þeytið þar til kremið verður loftkennt og létt . Þegar kakan hefur kólnað , smyrjið þá kreminu yfir hana alla og skreytið svo með mulnum piparmyntustöfum eða Bismark brjóstsykri . Ég notaði mortel til að mylja brjóstsykurinn en það má líka setja hann í poka og lemja með kökukefli . Hann á ekki að verða að dufti en ekki heldur of grófur . Þessi gerist ekki jólalegri . Fyrri eiginkona Péturs var Auðbjörg Guðmundsdóttir . Eignuðust þau tvö börn saman . Síðari eiginkona Péturs var Edda Kristin Aaris Hjaltested og áttu þau tvo syni . Þar segir enn fremur : Hringbraut er ókeypis sjónvarps - og vefmiðill sem leggur áherslu á upplýsandi , fræðandi og trúverðuga umræðu í fjöldamörgum þáttum sem sýndir eru í hverri viku .